Na temelju članka 47. stavaka 2. i 4. Zakona o zaštiti pučanstva od zaraznih bolesti 
(,Narodne novine“, br. 79/07., 113/08., 43/09., 130/17., 114/18., 47/20., 134/20. i 
143/21.) i članka 22.a Zakona o sustavu civilne zaštite (,Narodne novine“, br. 82/15., 
118/18., 31/20. i 20/21.) te članka 9.a Zakona o ugostiteljskoj djelatnosti (, Narodne 
novine“, br. 85/15., 121/16., 99/18., 25/19., 98/19., 32/20., 42/20. i 126/21.) i članka 
57.a Zakona o trgovini (,Narodne novine“, br. 87/08.,116/08., 76/09., 114/11., 68/13., 
30/14., 32/19., 98/19. i 32/20.) Stožer civilne zaštite Republike Hrvatske, 28. veljače 
2022., donosi 


ODLUKU 


O izmjenama Odluke o nužnim epidemiološkim mjerama kojima se 
ograničavaju okupljanja i uvode druge nužne epidemiološke mjere i 
preporuke radi sprečavanja prijenosa bolesti COVID-19 putem okupljanja 


U Odluci o nužnim epidemiološkim mjerama kojima se ograničavaju okupljanja i uvode 
druge nužne epidemiološke mjere i preporuke radi sprečavanja prijenosa bolesti 
COVID-19 putem okupljanja (,Narodne novine“, br. 119/21., 129/21., 138/21., 142/21., 
145/21., 4/22 i 13/22) točka III. mijenja se i glasi: 


»Nužne epidemiološke mjere iz točke |. ove Odluke su: 


zabrana održavanja svih javnih događaja i okupljanja na otvorenim prostorima na 
kojima je prisutno više od 100 osoba na jednom mjestu, osim ako se radi o javnom 
događanju ili okupljanju na kojem sudjeluje najviše 200 osoba s EU digitalnim 
COVID potvrdama 

zabrana održavanja svih javnih događanja i okupljanja u zatvorenim prostorima na 
kojima je prisutno više od 50 osoba na jednom mjestu, osim ako se radi o javnom 
događanju ili okupljanju na kojem sudjeluje najviše 100 osoba s EU digitalnim 
COVID potvrdama 

javna događanja te okupljanja i svečanosti svih vrsta, izuzev kino projekcija koje su 
započele najkasnije do 23,00 sata te svadbenih svečanosti na kojima svi prisutni 
posjeduju EU digitalne COVID potvrde, mogu trajati najdulje do 24,00 sata 

na pogrebima, posljednjim ispraćajima i polaganjima urni obvezno je nošenje 
zaštitnih maski ili maski za lice, sućut ožalošćenima se ne smije izražavati bliskim 
kontaktom, a uprave groblja obvezne su nadzirati pridržavanje protuepidemijskih 
mjera 

ograničenje radnog vremena za pekarnice i trgovine kruhom i pekarskim 
proizvodima do 24,00 sata 


zabrana prodaje alkoholnih pića u vremenu od 24:00 do 06:00 sati 

ograničavanje rada ugostiteljskih objekata i obiteljskih — poljoprivrednih 
gospodarstava koja pružaju ugostiteljske usluge na način da hranu, piće, napitke i 
slastice mogu usluživati isključivo gostima koji sjede za stolovima, uz strogo 











pridržavanje propisanih epidemioloških mjera i posebnih preporuka i uputa 
Hrvatskog zavoda za javno zdravstvo (ograničenje broja gostiju koji istovremeno 
smiju biti u objektu, održavanje fizičkog razmaka od najmanje 1,5 metra između 
pojedinih skupina gostiju, korištenje medicinskih maski ili maski za lice dok se ne 
sjedi za stolom i konzumira jelo, piće ili napitci, prozračivanje, čišćenje i 
dezinficiranje prostora, i dr.) , a radno vrijeme može se odrediti u trajanju od 06:00 
do 24:00 sata 


održavanje privatnih svečanosti i okupljanja svih vrsta (uključujući i svadbene 
svečanosti) u ugostiteljskim i drugim objektima dopušteno je uz pridržavanje svih 
propisanih epidemioloških mjera ako na svečanosti nije prisutno više od 20 osoba, 
a ako na privatnoj svečanosti svi prisutni posjeduju EU digitalne COVID potvrde, 
onda na takvoj svečanosti može biti prisutno do 50 osoba, s iznimkom svadbenih 
svečanosti koje se uređuju u točki V. ove Odluke 


radno vrijeme casina, automat klubova i uplatnih mjesta za klađenje može se 
odrediti u trajanju od 08:00 do 24:00 sata 


strogo pridržavanje protuepidemijskih mjera u teretanama i fitness centrima 
strogo pridržavanje protuepidemijskih mjera prilikom održavanja radionica, dječjih 
igraonica i pružanja zabavnih i rekreacijskih usluga u zatvorenima prostorima 
(rođendaonice, zabavni i obiteljski parkovi i sl.) 


održavanje amaterskih kulturno umjetničkih izvedbi, programa i manifestacija 
dopušteno je uz strogo pridržavanje propisanih epidemioloških mjera i posebnih 
preporuka i uputa Hrvatskog zavoda za javno zdravstvo, s time da je za održavanje 
izvedbi, programa i manifestacija u zatvorenim prostorima uvjet da svi prisutni ( 
izvođači, gledatelji i dr.) posjeduju EU digitalne COVID potvrde 


održavanje sajmova i drugih oblika gospodarskih i turističkih događanja ili priredbi 
gdje se prodaju, izlažu ili prikazuju proizvodi u zatvorenim prostorima dopušteno je 
samo uz pridržavanje preporuka i uputa Hrvatskog zavoda za javno zdravstvo i ako 
organizator osigura da u prostore u kojima se održavaju mogu ulaziti samo osobe 
koje posjeduju EU digitalnu COVID potvrdu (izlagači, posjetitelji, tehničko osoblje 
itd.) 

obvezno korištenje maski za lice ili medicinskih maski na sajmovima i drugim 
oblicima gospodarskih događanja ili priredbama gdje se prodaju, izlažu ili prikazuju 
proizvodi na otvorenim prostorima 

konferencije i kongresi mogu se održavati samo ako svi prisutni posjeduju EU 
digitalne COVID potvrde i uz korištenje medicinskih maski ili maski za lice te 
pridržavanje svih propisanih epidemioloških mjera i posebnih preporuka i uputa 
Hrvatskog zavoda za javno zdravstvo, a osobito održavanja fizičke distance 
sportska natjecanja i treninzi mogu se održavati samo bez gledatelja i uz strogo 
pridržavanje svih propisanih epidemioloških mjera i posebnih preporuka i uputa 
Hrvatskog zavoda za javno zdravstvo, a organizatori su obvezni osigurati da se svi 
sportaši i nužno tehničko osoblje koje je prisutno pridržavaju propisanih 
epidemioloških mjera 

škole stranih jezika obvezne su svoju djelatnost obavljati uz strogo pridržavanje 
propisanih epidemioloških mjera 











auto škole teorijski dio mogu održavati samo online ili na drugi način za održavanje 
kontakata na daljinu, satovi vožnje mogu trajati najviše 45 minuta uz obvezno 
mjerenje tjelesne temperature prije ulaska u automobil, pauza između dva 
kandidata mora biti minimalno 10 minuta za prozračivanje i dezinfekciju automobila 
te se mora voditi evidencija svih polaznika na satovima vožnje 


obvezno korištenje medicinskih maski ili maski za lice na umjetničkim izvedbama i 
programima (osim za izvoditelje) koji se održavaju u zatvorenim prostorima 


obvezno korištenje medicinskih maski ili maski za lice na kino projekcijama i 
izložbama u muzejskim, galerijskim i ostalim izložbenim prostorima u zatvorenom 
obvezno korištenje medicinskih maski _ ili maski za lice na sjednicama 
predstavničkih tijela 

preporuka da se vjerski obredi kad god je to moguće prenose putem radijskih i 
televizijskih programa ili na drugi način koji će omogućiti vjernicima da prisustvuju 
vjerskom obredu bez dolaska u vjerske objekte, a ako se vjerski obredi održavaju 
UZ prisustvo vjernika, vjernici su obvezni nositi zaštitne maske ili maske za lice 


preporuka jedinicama lokalne i područne (regionalne) samouprave da ne 
organiziraju i ne omogućavaju javna događanja i okupljanja većeg broja osoba, 
osim ako će na javnom događanju ili okupljanju sudjelovati samo osobe koje 
posjeduju EU digitalnu COVID potvrdu. 


Organizatori javnih događanja i okupljanja na kojima će biti prisutne samo osobe koje 
posjeduju EU digitalnu COVID potvrdu obvezni su, najkasnije sedam (7) dana prije 
održavanja, obavijest o namjeri organizacije takvog okupljanja, s naznakom mjesta i 
vremena održavanja te očekivanog broja prisutnih osoba, dostaviti stožeru jedinice 
lokalne samouprave na čijem području će se takvo javno događanje, odnosno 
okupljanje održati. 


Ugostiteljski objekti dostavu, odnosno isporuku hrane, pića, napitaka i slastica mogu 
obavljati uz pridržavanje svih protuepidemijskih mjera na jedan od sljedećih načina: 


a 


osobnim preuzimanjem pred ulazom u ugostiteljski objekt bez ulaska u njega 
dostavom iz ugostiteljskog objekta vlastitim dostavnim vozilom 


dostavom iz ugostiteljskog objekta na temelju ugovora o poslovnoj suradnji 
sklopijenim između ugostitelja i treće osobe (pravne osobe ili fizičke osobe — 
obrtnika), koji su registrirani i upisani u Upisnik subjekata u poslovanju s hranom 


takozvanim ,drive in“ načinom.“. 


U točki IV. stavku 1. riječi: ,, 50 osoba“ zamjenjuju se riječima: ,100 osoba“. 


U točki VI. stavci 2. i 3. mijenjaju se i glase: 


»Broj gledatelja te tehničkog i organizacijskog osoblja koji mogu biti prisutni na 
sportskom natjecanju u zatvorenom prostoru ovisi o kapacitetu tribina. 





Za natjecanja koja se održavaju u zatvorenim prostorima na svakoj tribini može biti 
popunjeno najviše 50% kapaciteta tribine.“. 


IV. 
U točki VIII. stavku 1. riječi: ,Protuepidemijska mjera iz točke III. stavka 1. podstavka 
2. zamjenjuju se riječima: ,Protuepidemijske mjere iz točke Ili. stavka 1. podstavaka 
1.12.“ 


V. 


Točka XIV. mijenja se i glasi: 


»Nužne epidemiološke mjere iz ove Odluke određuju se u trajanju do 31. ožujka 2022.“ 


VI. 
Ova Odluka zajedno s obrazloženjem objavit će se na mrežnoj stranici Ravnateljstva 
Civilne zaštite na kojoj se objavljuju odluke Stožera civilne zaštite Republike Hrvatske 
za sprečavanje širenja zaraze  —koronavirusom, na adresi: —https;//civilna- 


zastita.gov.hr/odluke-stozera-civilne-zastite-rh-za-sprecavanje-sirenja-zaraze- 
koronavirusom/2304. 


VII. 
Ova Odluka objavit će se u ,Narodnim novinama“, a stupa na snagu 1. ožujka 2022. 


KLASA: 810-06/20-01/7 
URBROJ: 511-01-300-22-491 
Zagreb, 28. veljače 2022. 


NAČELNIK STOŽERA 
POTPREDSJEDNIK VLADE 

Dostaviti: 
1. Operativnom centru Civilne zaštite, 
na daljnju dostavu 
2. Pismohrani 








OBRAZLOŽENJE 


U skladu s točkom 13. rješenja Ustavnog suda broj: U-[-5781/2021 i dr. od 21. prosinca 
2021. (www.usud.hr), Stožer civilne zaštite Republike Hrvatske u suradnji s 
Ministarstvom zdravstva i Hrvatskim zavodom za javno zdravstvo daje obrazloženje 
Odluke o izmjenama Odluke o nužnim epidemiološkim mjerama kojima se 
ograničavaju okupljanja i uvode druge nužne epidemiološke mjere i preporuke radi 
sprečavanja prijenosa bolesti COVID-19 putem okupljanja (Narodne novine, br.24 /22.) 


1. Odluku o nužnim epidemiološkim mjerama kojima se ograničavaju okupljanja i 
uvode druge nužne epidemiološke mjere i preporuke radi sprečavanja prijenosa bolesti 
COVID-19 putem okupljanja (u daljnjem tekstu: Odluka/2021 donio je Stožer civilne 
zaštite Republike Hrvatske (u daljnjem tekstu: Stožer civilne zaštite) 5. studenoga 
2021. na temelju članka 47. Zakona o zaštiti pučanstva od zaraznih bolesti (,Narodne 
novine“, br. 79/07., 113/08., 43/09., 130/17., 114/18. i 47/20.), u vezi s člankom 18. 
Zakona o izmjenama i dopunama Zakona o zaštiti pučanstva od zaraznih bolesti 
(,Narodne novine“, br. 47/20.) i člankom 5. Zakona o izmjeni i dopunama Zakona o 
zaštiti pučanstva od zaraznih bolesti (,Narodne novine“, br. 134/20.), članka 22.a 
Zakona o sustavu civilne zaštite (,Narodne novine“, br. 82/15., 118/18., 31/20. i 20/21.) 
te članka 9.a Zakona o ugostiteljskoj djelatnosti (,Narodne novine“, br. 85/15., 121/16., 
99/18., 25/19., 98/19., 32/20. i 42/20.) i članka 57.a Zakona o trgovini (,Narodne 
novine“, br. 87/08.,116/08., 76/09., 114/11., 68/13., 30/14., 32/19., 98/19. i 32/20.). 
Objavljena je u ,Narodnim novinama“, br. 119 od 5. studenoga 2021., a stupila je na 
snagu 6. studenoga 2021. 


2. Odluka/2021 je do sada novelirana šest puta. 


Prvi put je novelirana 30. studenoga 2021. (,Narodne novine“, br. 129/21.) kada je 
produljeno trajanje uvedenih nužnih epidemioloških mjera do 15. prosinca 2021. 


Drugi put je novelirana 15. prosinca 2021. (,Narodne novine“, br. 138/21.) kada je 
ovlast odobravanja javnih događanja ili okupljanja s više od 100 osoba na otvorenim 
prostorima delegirana s Hrvatskog zavoda za javno zdravstvo na županijske zavode 
za javno zdravstvo te je trajanje uvedenih nužnih epidemioloških mjera produljeno do 
31. prosinca 2021. 


Treći put je novelirana 23. prosinca 2021. (,Narodne novine“, br. 142/21.) kada je na 
dane 24. prosinca 2021. 1 31. siječnja 2021. bilo iznimno omogućeno održavanje javnih 
događanja i okupljanja do 02.00 sata idućeg dana, a isto je iznimno omogućeno i za 
rad ugostiteljskih objekata. 


Četvrti put je novelirana 29. prosinca 2021. (,Narodne novine“, br. 145/21.) kada je 
produljena primjena uvedenih nužnih epidemioloških mjera do 31. siječnja 2022., a 
Odluka/2021 dopunjena je odredbom kojom se omogućuju, u slučaju bitno izmijenjenih 
okolnosti, njezine izmjene i dopune i prije isteka roka do kojeg su nužne epidemiološke 
mjere određene (to jest do 31. siječnja 2022.). 


Peti put je novelirana 08. siječnja 2022. (,Narodne novine“ br. 4/22) kada su uvedene 
strože nužne epidemiološke mjere u odnosu na tada postojeće, a koje su se u prvom 











redu odnosile na ograničavanje okupljanja i pojačano korištenje medicinskih maski i 
maski za lice te je uvedena i obveza za poslodavce — da organiziraju rad od kuće kad 
god je to moguće. 


Šesti put novelirana je 31. siječnja 2022. (,Narodne novine“, br. 13/22.) kada je 
produljeno trajanje uvedenih nužnih epidemioloških mjera do 28. veljače 2022. 


3. Europski centar za kontrolu i prevenciju bolesti (European Centre for Disease 
Prevention and Control, u daljnjem tekstu: ECDC) u dokumentu ,Procjena daljnjeg 
širenja i potencijalnog utjecaja zabrinjavajuća varijanta SARS-CoV-2 Omicron u 
EU/EEA, 19. verzija* (European Centre for Disease Prevention and Control. 
Assessment of the further spread and potential impact of the SARS-CoV-2 Omicron 
variant of concern in ihe EU/EEA, 19th update — 27 January 2022. ECDC: Stockholm; 
2022.) 27. siječnja 2022. navodi da varijanta virusa SARS-CoV-2 Omicron (VOC) 
brzo zamjenjuje varijantu virusa SARS-CoV-2 Delta u većini zemalja Europske unije. 
ECDC dalje navodi da je u usporedbi s ranijim cirkulirajućim varijantama virusa manje 
vjerojatno da će infekcije varijantom Omicron dovesti do teške kliničke slike koja 
zahtijeva hospitalizaciju ili prijem u jedince intenzivne skrbi. ECDC također ističe da 
rezultati matematičkog modeliranja pokazuju da postoji znatan udio populacije koji je 
ranjiv na teške ishode u svim zemljama EU/EEA, posebno u onima s nižom 
procijepljenošću stanovništva. 


Niži cjepni obuhvat u odnosu na većinu zemalja EU, zahtijevao je u Hrvatskoj povećani 
oprez tijekom petog vala pandemije. Nakon vrlo intenzivne uzlazne krivulje petog vala 
uzrokovanog Omicron varijantom, broj novooboljelih u Hrvatskoj je od 26. siječnja 
2022. u kontinuiranom stabilnom padu. Smanjeno je i opterećenja bolničkog sustava 
što se manifestira stabilnim padom broja novohospitaliziranih i broja oboljelih koji 
zahtijevaju liječenje u jedinicima intenzivnog liječenja, uključujući invazivne oblike 
liječenja kao što su mehanička ventilacija i ECMO. Od 1. veljača u padu je dnevni broj 
osoba koje su preminule sa ili od COVID-19, pa sedmodnevni prosjek preminulih 1. 
veljače iznosi 59,86 dok 26. veljače pada na 34,14 što je približno razini preminulih na 
završetku četvrtog vala (15. siječnja 2022. sedmodnevni prosjek preminulih iznosi 
33,14). Time aktualna epidemiološka situacija upućuje na zaključak da se značajno 
povećao udio imunog stanovništva kao posljedica prirodnog prokuživanja (kontakt s 
virusom) i cijepljenja. Što se tiče prirodne prokuženosti preboljenjem, treba istaknuti 
da je od ukupno zaraženih 1,05 milijuna slučajeva u Hrvatskoj tijekom cijele pandemije, 
najmanje 357.000 zabilježeno tijekom petog vala što je gotovo svaki treći slučaj zaraze. 


Uzimajući u obzir aktualnu epidemiološku situaciju moguće je oprezno ublažavanje 
uvedenih nužnih epidemioloških mjera koje se odnose na okupljanja iz slijedećih 
razloga: 


- zbog osobitosti Omicron varijante virusa SARS-CoV-2, s obzirom na to da je Omicron 
varijanta virusa toliko zarazna da je praktički nemoguće izbjeći infekciju u 
svakodnevnom životu, značajno se povećao udio imunog stanovništva kao posljedica 
prirodnog prokuživanja (kontakt s virusom) i cijepljenja. 


- imunost stečena cijepljenjem i preboljenjem bolesti tj. prirodnim prokuživanjem 
smanjuje rizik od teških oblika bolesti, hospitalizacije i smrti od bolesti COVID-19, čime 














je smanjen rizik ponovnog opterećenja bolničkog sustava zbog bolesti uzrokovane 
Omicron varijantom virusa. 


- sprječavanje transmisije virusa i infekcije na okupljanjima s povećanim brojem 
sudionika, uzimajući u obzir stečenu imunost populacije, može se na zadovoljavajućoj 
razini osigurati nošenjem medicinskih maski ili maski za lice u zatvorenom prostoru, 
pojačanom higijenom i dezinfekcijom ruku, održavanjem nešto umanjenog ali još uvijek 
povećanog fizičkog razmaka u odnosu na uobičajeno ponašanje prije pandemije, 
provjetravanjem zatvorenih prostorija, te predočenjem EU digitalnih COVID potvrda 
prilikom održavanja pojedinih vrsta okupljanja. 


Također, cijepljenje je još uvijek najefikasnija mjera za sprječavanje teških oblika 
bolesti, hospitalizacije i smrti od bolesti COVID-19 te se i dalje svim građanima koji se 
do sada nisu cijepili omogućava cijepljenje. 


4. Stožer civilne zaštite u suradnji s Ministarstvom zdravstva i Hrvatskim zavodom 
za javno zdravstvo utvrdio je, razmatrajući dokumente ECDC-a i aktualnu 
epidemiološku situaciju da je, unatoč povoljnom razvoju epidemiološke situacije, još 
uvijek potreban oprez prilikom održavanja raznih većih okupljanja i da se ublažavanju 
uvedenih nužnih epidemioloških mjera koje se odnose na okupljanja treba pristupiti 
oprezno i postepeno. Sukladno tome donijeta je Odluka o izmjenama Odluke o nužnim 
epidemiološkim mjerama kojima se ograničavaju okupljanja i uvode druge nužne 
epidemiološke mjere i preporuke radi sprečavanja prijenosa bolesti COVID-19 putem 
okupljanja (u daljnjem tekstu: ova Odluka) kojom su pojedine epidemiološke mjere koje 
se odnose na okupljanja ublažavaju. 


5. U skladu s navedenim u točkama 3. i 4. ovog Obrazloženja točkom I. i ll. ove 
Odluke omogućeno je da se od 1. ožujka 2022. na javnim događanjima i okupljanjima 
na otvorenim prostorima može bez posjedovanja EU digitalnih COVID potvrda okupiti 
100 umjesto 50 osoba, a na okupljanjima u zatvorenim prostorima 50 umjesto 25 
osoba. Također, za dopuštena okupljanja s posjedovanjem EU digitalnih COVID 
potvrda više neće biti potrebna suglasnost nadležnog stožera jedinice lokalne 
samouprave. 


6. Točkom III. ove Odluke za sportska natjecanja koja se, iznimno, održavaju uz 
prisustvo gledatelja koji posjeduju EU digitalne COVID potvrde, ukida ograničenje 
maksimalne popunjenosti pojedine tribine od 40%, a u zatvorenim prostorima 
popunjenost može biti maksimalno 50% tribine, a ne 20% kao do sada. 


f, Točkom IV. ove Odluke izjednačavaju se uvjeti za održavanje profesionalnih 
umjetničkih izvedbi i programa... na otvorenim prostorima s uvjetima za održavanje u 
zatvorenim prostorima. 


8. Točkom V. ove Odluke produžuje se primjena uvedenih nužnih epidemioloških 
mjera do 31. ožujka 2022. 


9. Ustavni sud Republike Hrvatske naveo je u rješenju broj: U-I-5781/2021 i dr. od 
21. prosinca 2021. (www.usud.hr) da ,od donositelja mjera očekuje da mjere koje 
donosi (naređuje) ubuduće sadržavaju obrazloženje na temelju kojeg će adresati tih 
mjera, kao i javnost, biti upoznati s razlozima zbog kojih je pojedina mjera donesena 
.... Sukladno tome, u točki VI. ove Odluke određeno je da se ona zajedno s 














obrazloženjem objavljuje na mrežnoj stranici Ravnateljstva civilne zaštite na kojoj se 
objavljuju sve odluke Stožera civilne zaštite. 


10. — Utočki VII. ove Odluke određeno je da se objavljuje u ,Narodnim novinama“, a 
stupa na snagu 1. ožujka 2022. Ova se Odluka u ,Narodnim novinama“ objavljuje bez 
obrazloženja jer se odluke koje Stožer civilne zaštite donosi u provedbi članka 47. 
Zakona o zaštiti pučanstva od zaraznih bolesti smatraju ,drugim propisima“ u smislu 
članka 125. alineje 2. Ustava Republike Hrvatske, što je utvrdio Ustavni sud u točki 
33.1. rješenja broj: U-l-1372/2020 i dr. od 14. rujna 2020. (,Narodne novine“, br. 
105/20.), u točki 8. rješenja broj: U-ll-5417/2021 od 21. prosinca 2021. (www.usud.hr), 
I dr. 








